ඔවුන් නිදහස් කර ගැනීම සම්බන්ධයෙන් විශේෂ අවධානයක් යොමුකර තිබෙන අතර කඩිනමින් නිදහස්කර ගැනීම සඳහා අවශ්‍ය පියවර ගන්නා බව ශ්‍රී ලංකා විදේශ සේවා නියුක්ති කාර්යාංශයේ නියෝජ්‍ය සාමාන්‍යාධිකාරී මංගල රන්දෙනිය මහතා දිනමිණ ට පැවසීය.මෙවැනි අනවසර ශ්‍රී ලාංකික ශ්‍රමිකයන් 1,300ක් පමණ සෞදි අරාබියාවේ රැදී සිටින බව සඳහන් කළ ඒ මහතා මේ වනවිට ඔවුන් සියලුදෙනා සුරක්ෂා රැදවුම් මධ්‍යස්ථානයේ තාවකාලිකව රඳවා සිටින අතර අවශ්‍ය සියලු පහසුකම් ශ්‍රී ලංකා විදේශ සේවා නියුක්ති කාර්යාංශය මඟින් ලබාදීමට පියවර ගෙන තිබෙන බවද සඳහන් කළේය.මෙම ශ්‍රී ලාංකිකයන් කඩිනමින් මෙරටට එවීම සඳහා අවශ්‍ය පියවර ගන්නා ලෙස විදේශ රැකියා ප්‍රවර්ධන හා ශුභසාධන ඇමැති ඩිලාන් පෙරේරා මහතා අදාළ නිලධාරීන්ට උපදෙස් දී තිබෙන අතර ඒ අනුව මේ සම්බන්ධයෙන් කටයුතු කරන බවද මංගල රන්දෙනිය මහතා ප්‍රකාශ කළේය..